钦定古今图书集成/明伦汇编/闺媛典/第262卷 > 王大用妻夏氏〈女清姑附〉
## 钦定古今图书集成/明伦汇编/闺媛典/第262卷 > 王大用妻夏氏〈女清姑附〉

按《鄞县志》：“夏氏名大贤，辰州参军夏良燧女。适同里
王大用。年二十四，夫亡。家贫无子，抚国法二侄承祀，
朝夕纺绩，以奉髦姑，备极艰辛，终不改志。县令沈犹
龙旌之。卒年八十三。其女清，姑适孝廉全文孙元海，
亦二十四岁而寡，矢志如母。叔学士天叙为之立嗣。
崇祯间旌表，卒年六十有八。”